אחיות (סדרת אנימציה)

אחיות (בצרפתית: Les Sisters) היא סדרת טלוויזיה קומית מונפשת צרפתית, אשר מבוססת על רצועת קומיקס בעלת אותו שם מאת ויליאם מורי וכריסטוף קזנוב. הסדרה בוימה על ידי לוק וינקיגרה, הולחנה על ידי מתיאס דופלסי והופקה על ידי Bamboo Édition ו-Samka Productions.

לסדרה הופקו שלוש עונות, שכל אחת מהן כוללת 52 פרקים באורך 12 דקות. בצרפת שתי העונות הראשונות שודרו בערוץ  M6, כאשר העונה הראשונה שודרה החל מ-28 באוגוסט 2017 עד 27 בנובמבר באותה שנה, והעונה השנייה שודרה החל מ-24 באוגוסט 2020 עד 23 בנובמבר באותה שנה. העונה השלישית שודרה במדינה בערוץ Gulli החל מ-3 בנובמבר 2024 עד 16 במרץ 2025.

בישראל שתי העונות הראשונות שודרו בדיבוב עברי בערוץ KidZ, כאשר העונה הראשונה שודרה בשנת 2018, והעונה השנייה שודרה החל מ-1 ביולי 2020 עד 8 בנובמבר באותה שנה. לאחר הפסקת הפעילות של הערוץ, העונות החלו להיות משודרות בשידורים חוזרים בערוץ ZOOM TOON מבית ערוץ זום. באותו ערוץ שודרה גם העונה השלישית של הסדרה החל מ-15 בספטמבר 2025.

ב-13 בספטמבר 2017 יצאו לאור שני רומנים שמותאמים לסדרה, על מנת "לשמר את קהל הסדרה, שאינו חובב קומיקס".

 תקציר העלילה 
הסדרה עוקבת אחר שתי אחיות, ונדי הנערה המתבגרת בת ה-13 ומארי הילדה הקטנה בת ה-7, השונות בתחומי העניין שלהן, דבר שגורם להן לריב הרבה. בכל פרק האחיות רבות ומסתבכות בצרות, אף על פי שלפעמים הן משתפות פעולה למטרה משותפת.

 דמויות 
 ונדי – נערה מתבגרת בת 13. אחותה הבכורה של מארי. בת הזוג של מקסוול, אותו היא מכירה מהגן.
 מארי – ילדה בת 7. אחותה הקטנה של ונדי. היא אוהבת בובות, בעיקר את הצעצוע הממולא אותו היא מכנה מסריחוני. כמו כן היא אוהבת להחליק על גלגיליות ולהתחפש לנסיכות. עצלנית בלימודים.
 סנדרין – אמא של ונדי ומארי, ואשתו של ויליאם. עובדת בתור אחות בבית חולים.
 ויליאם – אבא של ונדי ומארי, ובעלה של סנדרין. הוא עובד בתור קומיקסאי. בעבר היה שותף בלהקת רוק.
 מקסוול – בן הזוג של ונדי, אותה הוא מכיר מהגן. אוהב לשחק במשחקי וידאו.
 נט – חברה טובה של מארי. מרכיבה משקפיים.
 לולו – חברה טובה של מארי. בת יחידה.

 מדבבים 
הדיבוב העברי של שתי העונות הראשונות בוים על ידי אפי בן ישראל, והופק על ידי ענבר שטגר עזרא באולפני דאבי דאב. דיבוב העונה השלישית בוים על ידי פז פרל באולפני NDG.
שם הדמותמדבב/ת בצרפתיתמדבב/ת בעבריתונדיאנאיס דלבהעדי בר לב (עונות 1-2)שרון נמני (עונה 3)מאריקלי מארולורן סביר (עונות 1-2)ספיר דרמון ושירן ארגס (עונה 3)סנדריןנטלי חומסאלונה אלכסנדרנטמיה אלון (עונות 1-2)מיכל ברדע קנטרוביץ (עונה 3)גברת ג'ורג'טמייה קדוש (עונות 1-2)פז פרל (עונה 3)אמהמייה קדוש (עונות 1-2)ניצן אופיר (עונה 3)ויליאםעמנואל גריוגדי לויבאלודור סרוגו (עונות 1-2)עידו פרמון (עונה 3)ג'יי דידיג'יידור סרוגו (עונות 1-2)פז פרל (עונה 3)אנטומקסוולארווה רייתומר לוילולומריאן ברטיאומייה קדוש (עונות 1-2)דורין מנדל (עונה 3)סמישחר קדוש (עונות 1-2)מיכל ברדע קנטרוביץ (עונה 3)רייצ'לאלונה אלכסנדרקולות נוספיםתומאס סאגולס, דורותי פוסאואליענה מגון (עונות 1-2)

 שידור 
עונהמספר פרקיםתקופת שידור מקורית תקופת שידור בישראל שידור ראשוןשידור אחרוןשידור ראשוןשידור אחרון15228 באוגוסט 201727 בנובמבר 2017201825224 באוגוסט 202023 בנובמבר 20201 ביולי 20208 בנובמבר 20203523 בנובמבר 202416 במרץ 202515 בספטמבר 2025יפורסם בהמשך

 הפקה 
"Les Sisters" היא רצועת קומיקס צרפתית מאת ויליאם מורי וכריסטוף קזנוב, אשר יצאה לאור לראשונה בשנת 2008 על ידי Bamboo Édition וזכתה להצלחה רבה, כאשר היא מכרה מעל 5 מיליון עותקים. רצועת הקומיקס עוקבת אחר ונדי ומארי, שתי אחיות שרבות, מסתבכות ומשתפות פעולה בצורה קומית, כאשר הן נכתבו בהשראת בנותיו של מורי.

בשנת 2016 הוכרז שתופק סדרת טלוויזיה מונפשת שמבוססת על רצועת הקומיקס, כאשר היא תופק על ידי חברת ההוצאה לאור ו-Samka Productions, חברת הנפשה שהפיקה את "אליוט" ו"שב"כ - שירות ביטחון כיתה". עוד נודע שהסדרה תחל את שידוריה בשנת 2017 בערוץ M6, כאשר היא תכלול עונה אחת בעלת 52 פרקים באורך 12 דקות. תקציב העונה הוא כ-6.5 מיליון אירו ועל מנת שהיא תופק מהר הוחלט להנפיש חלקים ממנה באסיה. הפקת העונה נמשכה כשנתיים. כותבי רצועת הקומיקס לא השתתפו בכתיבת הסדרה, אך הם ריכזו עבור תסריטיה כל מה שמגדיר את הדמויות. האחיות שעליהן מבוססת רצועת הקומיקס והסדרה לא דיבבו בפרויקט מפני "שדיבוב הוא תרגיל מורכב".

לאחר הצלחת העונה הראשונה, הוחלט לחדש את הסדרה לעונה שנייה שתכלול גם היא 52 פרקים באורך 12 דקות. העונה השנייה החלה את שידוריה ב-24 באוגוסט 2020 והסתיימה ב-23 בנובמבר באותה שנה. בשנת 2022 נשאל קזנוב אם הסדרה תחודש לעונה שלישית, והוא ענה "ברור שאני וויליאם היינו מוכנים לעונה 3. אנחנו יודעים שזה יהיה פרויקט בנוי היטב ואיכותי, אבל ההחלטה הזו לא תלויה רק בנו, גם אם אנחנו באמת רוצים את זה. נכון לעכשיו, אנחנו עדיין לא יודעים אם עונה 3 תתקיים".

בפסטיבל סרטי האנימציה הבין-לאומי של אנסי 2024 הוכרז שהסדרה תחודש לשתי עונות נוספות, אשר הופקו באותו פורמט כמו של הקדומות. העונה השלישית שודרה בערוץ Gulli החל מ-3 בנובמבר 2024 עד 16 במרץ 2025.

מלבד צרפת, הסדרה שודרה במדינות נוספות ברחבי העולם ודובבה בהתאם, בין היתר בבלגיה, קנדה, שווייץ, גרמניה, איטליה, פולין, ספרד ורוסיה. בישראל הסדרה שודרה בדיבוב עברי בערוץ KidZ, כאשר העונה הראשונה שודרה בשנת 2018 והעונה השנייה שודרה החל מ-1 ביולי 2020 עד 8 בנובמבר באותה שנה. לאחר הפסקת הפעילות של הערוץ, העונות החלו להיות משודרות בשידורים חוזרים בערוץ ZOOM TOON מבית ערוץ זום. באותו ערוץ שודרה גם העונה השלישית של הסדרה החל מ-15 בספטמבר 2025.

 קישורים חיצוניים 



 הערות שוליים 

קטגוריה:סדרות הנפשה צרפתיות
קטגוריה:סדרות קומיות
קטגוריה:KidZ: תוכניות רכש
קטגוריה:ערוץ זום: תוכניות רכש
קטגוריה:סדרות טלוויזיה צרפתיות שעלו לשידור בשנות ה-2010
קטגוריה:סדרות טלוויזיה על אחיות
קטגוריה:סדרות טלוויזיה המבוססות על קומיקס
קטגוריה:תוכניות טלוויזיה בשפה הצרפתית